**Michel Lelong** (født 25. februar 1925 i Angers i Frankrike; død 10. april 2020 i Paris) var en fransk katolsk prest tilhørende kongregasjonen de hvite fedre. I Frankrike ble han ansett som et symbol på den islamsk-kristne dialog.

Liv og virke
------------

### Bakgrunn

Lelong var sønn av en motstandskjemper i kretsen rundt Charles de Gaulle.[] Etter at han hadde sett en film om Charles de Foucauld i 1940 begynte han på presteseminaret i Angers.[] Etter ett år gikk han over til De hvite fedres seminar.

### Prest

Han ble presteviet i 1948 i Kartago i Tunisia. Så levde han i over tyve år i Maghreb, der han blant annet virket i De hvite fedres kultursentrum i Tunis. I 1975 gav den franske katolske bispekonferanse ham i oppdrag å forestå relasjonene med islam. Han var blant annet med i Association du Groupe des foyers islamo-chrétiens. I 1993 grunnla han Groupe d’amité islamo-chrétienne (GAIC), der han innehadde presidentskapet sammen med den algeriske intellektuelle Mustapha Cherif.[] Lelong forfattet mange verker om de religiøse relasjoner mellom kristendom og islam.

For dette virke mottok han både den franske Ordre national du Mérite og ble opptatt i Æreslegionen (som ridder).[]

Et opprop han undertegnet i 1982 med pastoren Étienne Mathiot og filosofen Roger Garaudy i anledning Israels invasjon i Libanon vakte oppsikt og kritisert for skarpe antisionistiske ordvalg.[] Senere forsvarte han tillike med «de fattiges prest» Abbé Pierre sin venn Garaudy etter publikasjonen av hans verk *Les mythes fondateurs de la politique israëlienne* («Den israelske politikks grunnleggelsesmyter»): Selv om han ikke tilsluttet seg de holocaustbenektende utsagn i boken, hadde forfatteren rett til å fremføre dem, mente Lelong.[]

I 2007 var han med på gravleggelsen av Maurice Papon, som var minister i Vichy-Frankrike og dermed implisert i deportasjoner av franske jøder. Pater Lelong var overbevist om Papons uskyld. Dessuten gikk han inn for dialog med tradisjonalistiske katolikker og Prestebrorskapet St. Pius X og uttrykte beundring for den islamistiske predikant Tariq Ramadan.[]

Den 10. april 2020 døde pater Lelong i en alder av 95 under koronavirusepidemien i Frankrike i parisiske Hôpital Lariboisière som følge av en SARS-CoV-2-infeksjon.

Skrifter
--------

* *Pour un dialogue avec les athées.* 1965
* *J’ai rencontré l’Islam.* 1976
* *Le Don qu’il vous a fait.* 1977
* *Deux fidélités, une espérance.* 1979
* *La tradition islamique.* 1979
* *L’Islam et l’Occident.* 1982
* *Guerre ou Paix à Jérusalem ?* 1983
* *L’Église nous parle de l’Islam: du Concile à Jean-Paul II.* 1984
* *Si Dieu l’avait voulu.* 1986
* *De la prière du Christ au message du Coran.* 1986
* *L’Église catholique et l’Islam.* 1993
* *La vérité rend libre.* 1999
* *Jean-Paul II et l’Islam.* 2003
* *Le choix de Cécile.* 2005
* *Chrétiens et Musulmans : adversaires ou partenaires ?* L’Harmattan 2007.

Referanser
----------

1. 1 2   AlKindi, General Diamond Catalogue ID 15709[Hentet fra Wikidata]
2. 1 2 3 4   fichier des personnes décédées, deces.matchid.io[Hentet fra Wikidata]
3. ↑   La Croix, www.la-croix.com[Hentet fra Wikidata]
4. ↑   www.la-croix.com[Hentet fra Wikidata]
5. ↑   twitter.com[Hentet fra Wikidata]
6. ↑   NOR PREX0407466D[Hentet fra Wikidata]
7. ↑  Hatem Bourial (11. april 2020). «Disparition : le père Michel Lelong n’est plus». *Tunis-Hebdo* **(fransk)**. Besøkt 11. april 2020.
8. ↑  «Maurice Papon, enterré décoré». *Liberation.fr* **(fransk)**. 21. februar 2007. Besøkt 11. april 2020.
9. ↑  Nicolas Senèze (11. april 2020). «Mort du père Michel Lelong, prêtre de tous les dialogues». *la-croix.com* **(fransk)**. Besøkt 11. april 2020.

Eksterne lenker
---------------

* (en) Verk av eller om Michel Lelong i bibliotekene i (WorldCatkatalog)
* «Cinquante cinq ans de rencontre». *Voix d’Afrique, 60* **(fransk)**. 8. juli 2017. Besøkt 11. april 2020.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** CiNii
 |